Page:Gospel of Saint John in West-Saxon.djvu/140

96 spræc openlīce tō middanearde, and ic lǣrde symble on gesomnunge, and on temple, þār ealle Iudeas tōgædere cōmon; and ic ne spæc nān þing dīgelīce.

21. Hwī āxast ðū mē? āxa þā þe gehȳrdon hwæt ic tō him spræc; hī witon þā ðing þe ic him sǣde.

22. Ðā hē þis cwæð, þā slōh ān ðǣra þēna þe ðār stōdon ðone Hǣlend mid his handa, and cwæð, Andswarast ðū swā þām bisceope?

23. Sē Hǣlend andswarode him and cwæð, Gif ic yfele spræc, cȳð gewittnysse be yfele; gif ic wel spræc, hwī bēatst þū mē?

24. Ðā sende Annas hine tō þām bisceope gebundene.

25. And Symon Petrus stōd and wyrmde hync. Ðā cwǣdon hī tō him, Cwyst þū eart þū of his leorningcnihton? Hē wiðsōc, and cwæð, Ic ne eom.

26. Ðā cwæð ān ðæs bisceopas þēowena, hys cūða þæs ēare slōh Petrus of, Hū ne geseah ic ðē on ðām wyrtūne mid hym?